তবে নির্ধারিত সময় পর্যন্ত বেশ ভালো পরীক্ষা দিতে হয়েছে অলহোয়াইটদের। বল দখলেও দুই দল লড়াই করেছে সমানে সমান। প্রথমার্ধটা গোলশূন্য ব্যবধানে শেষ হওয়ার দ্বিতীয়ার্ধে বেশ ভয়ংকর হয়ে উঠে ভায়োদোলিদ। বেশ কয়েকবার আক্রমণ করে ভয় ধরিয়ে দিয়েছিল স্বাগতিক শিবিরে। আক্রমণ-পাল্টা আক্রমণে ঠাসা ম্যাচে রিয়ালের ত্রাণকর্তা হয়ে উঠেন ভিনিসিয়াস জুনিয়র। ৭৩ মিনিটে মার্কো আসানসিওর বদলে মাঠে নামেন ব্রাজিলের এই বিস্ময় বালক। মাঠে নামার ১০ মিনিট পরই ইস্কোর পাস থেকে ডান পায়ের শটে বার্নাব্যুকে উল্লাসে ভাসান ভিনিসিয়াস। ৮৮ মিনিটে পেনাল্টি থেকে ব্যবধানটা দ্বিগুণ করেন করিম বেনজেমা। চলতি মৌসুমে সব প্রতিযোগিতা মিলে ফরাসি ফরওয়ার্ডের এটি সপ্তম গোল।